recursal/SuperWikiNEXT-32B huggingface dataset:
**மார்க்லைட்டு** *(Marklite)* என்பது Cu5(CO3)2(OH)6 • 6H2O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். துபிங்கன் பல்கலைக்கழகத்தைச் சேர்ந்த செருமானிய கனிமவியலாளர் கிரிகோர் மார்கல் இக்கனிமத்தைக் கண்டுபிடித்தார். இவரை நினைவூட்டும் விதமாகவே கனிமத்திற்கு இப்பெயர் சூட்டப்பட்டது. தென்மேற்கு செருமனியில் உள்ள பிளாக் பாரசுட்டு மலைகளில் பிரீட்ரிக்-கிறிசுடியன் சுரங்கத்தின் குவியல்களில் மார்க்லைட்டின் மாதிரி வகையை மார்கல் கண்டறிந்தார். மார்கல் மிருதுவான பாறையியல் மற்றும் புவி வேதியியலில் நிபுணத்துவம் பெற்றவராவார். பிளாக் பாரசுட்டு பகுதியின் நீர் வெப்ப தாதுப் படிவுகளைப் பற்றி ஆய்வு செய்தார். செக் குடியரசின் அறிவியல் அகாடமியில் பணியாற்றிய இயற்பியல் நிறுவனத்தின் யாகுப் பிளாசில் மற்றும் அவருடன் பணிபுரியும் சக பணியாளர்கள் மார்க்லைட்டின் கட்டமைப்பை அடையாளம் கண்டனர். 

மார்க்லைட்டுப் படிகங்கள் 0.2 மி.மீ நீளமான மெல்லிய தகடுகள் போல உள்ளன. கியார்கைட்டு, கிளாரைட்டு, குப்ரோவார்ட்டினைட்டு அசூரைட்டு மாலகைட்டு போன்ற கனிமங்களை ஒத்த கனிமமாக மார்க்லைட்டும் காணப்படுகிறது.

கிடைக்குமிடம்
-------------

செருமனி நாட்டின் பிரீட்ரிக்-கிறிசுட்டியன் சுரங்கம், வைல்டுசாப்பாச்சு சமவெளி, பிளாக் பாரசுட்டு வனப்பகுதி, பேதென்-உர்டெம்பெர்க்கு ஆகிய இடங்களில் மார்க்லைட்டு கிடைக்கிறது.

மேற்கோள்கள்
-----------

1. ↑  "Braunerite: Braunerite mineral information and data". *www.mindat.org*. 2017-08-25 அன்று பார்க்கப்பட்டது.
2. ↑  "New Mineral Listing | Carbon Mineral Challenge". *mineralchallenge.net* (ஆங்கிலம்). 2017-09-05 அன்று மூலம் பரணிடப்பட்டது. 2017-09-04 அன்று பார்க்கப்பட்டது.
3. ↑  "Carbon Mineral Challenge Update Spring 2016: Four New Minerals Found | Carbon Mineral Challenge". *mineralchallenge.net* (ஆங்கிலம்). 2017-09-04 அன்று பார்க்கப்பட்டது.
4. 1 2  "Marklite: Marklite mineral information and data". *www.mindat.org*. 2017-09-04 அன்று பார்க்கப்பட்டது.
5. ↑  "New Minerals and Mineralogy of the 21st Century International Scientific Symposium Jachymov 2016". 2016-12-20 அன்று மூலம் பரணிடப்பட்டது. 2020-04-09 அன்று பார்க்கப்பட்டது.
**தயாளு அம்மாள்** கருணாநிதியின் இரண்டாம் மனைவி. கருணாநிதியின் முதல் மனைவியான பத்மாவதி, மு. க. முத்துவை ஈன்றெடுத்த சில ஆண்டுகளில் காலமானார். பின்னர் 1949ஆம் ஆண்டில் மு. கருணாநிதி தயாளு அம்மாளை முறைப்படி இரண்டாம் திருமணம் செய்து கொண்டார்.

பிள்ளைகள்
---------

மு. கருணாநிதிக்கும் தயாளு அம்மாளுக்கும் பிறந்த பிள்ளைகள்:

1. மு. க. அழகிரி
2. மு. க. ஸ்டாலின்
3. மு. க. தமிழரசு
4. மு. க. செல்வி

அலைக்கற்றை ஒதுக்கீடு ஊழலில் தயாளு அம்மாள்
-----------------------------------------

ஆ. ராசா, இந்திய நடுவண் அரசில் தொலைத் தொடர்பு அமைச்சராக இருந்த காலத்தில் அலைக்கற்றை ஒதுக்கீட்டு ஊழலில் தயாளு அம்மாளையும் சேர்த்து குற்றப் பத்திரிக்கையை, நீதிமன்றத்தில் மத்திய புலனாய்வுத் துறை தாக்கல் செய்துள்ளது.

இதனையும் காண்க
--------------

* இரண்டாம் தலைமுறை அலைக்கற்றை முறைகேடு
* கருணாநிதி குடும்பம்
* மு. கருணாநிதி

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2013-08-14 அன்று மூலம் பரணிடப்பட்டது. 2014-04-27 அன்று பார்க்கப்பட்டது.
2. ↑  தயாளு அம்மாள் மீது குற்றப்பத்திரிகை

வெளி இணைப்புகள்
---------------

* தயாளு அம்மாள் மீது 200 கோடி ரூபாய் இலஞ்ச வழக்கில் குற்றப் பத்திரிக்கை நீதிமன்றத்தில் தாக்கல்
* 2G என்றால் என்ன? CBI என்றால் என்ன? நீதிபதியிடம் அப்பாவியாய் கேள்வி கேட்ட தயாளு அம்மாள்
[*தொடர்பிழந்த இணைப்பு*]
* தயாளு அம்மாளுக்கு என்ன ஆயிற்று?
[*தொடர்பிழந்த இணைப்பு*]
**பொதக்குடி** (*Podakkudi*) தமிழகத்திலுள்ள திருவாரூர் மாவட்டத்தைச் சேர்ந்த ஒரு கிராமம் ஆகும். திருவாரூரிலிருந்து 20 கிமீ தொலைவில் இது அமைந்துள்ளது. இவ்வூரின் இரு ஓரத்திலும் வெண்ணாறு மற்றும் வெள்ளாறு பாய்ந்தோடுகிறது. இது, இப்பகுதி மக்கள் வேளாண்மை செய்வதற்கு பெரிதும் உதவுகிறது. இக்கிராமத்திற்கு அருகே கூத்தாநல்லூர் எனும் நகரம் அமையப்பெற்றிருக்கிறது.

இவ்வூரில் கடந்த நூறாண்டுகளுக்கும் மேலாக, *அந்நூருல் முஹம்மதிய்யு* எனும் பெயரில் அரபிக் கல்லூரி ஒன்று இயங்கி வருகின்றது; இங்கு இசுலாமிய (ஷரீஅத்) சட்டம் குறித்தும், இசுலாமிய மார்க்கம் குறித்தும் மாணவர்களுக்குப் பயிற்றுவிக்கப்படுகிறது. இக்கல்லூரியில் வெளியூர்களிலிருந்து மட்டுமல்லாமல், வெளி மாநிலங்களிலிருந்தும், இலங்கையிலிருந்தும் மாணவர்கள் இங்கு வந்து, ஏழாண்டுகள்வரை தங்கியிருந்து கல்வி பயின்று, பட்டயம் (ஸனது) பெற்றுச் செல்கின்றனர்.

கல்வி நிறுவனங்கள்
-----------------

|  |  |
| --- | --- |
| அரசு கல்வி கலாசாலைகள்
* அரசு ஆண்கள் மேல்நிலைப் பள்ளி (நூரியாஹ் தெரு, பொதக்குடி)
* அரசு பெண்கள் மேல்நிலைப் பள்ளி (முஹம்மது அலீ தெரு, அகர பொதக்குடி)
* அரசு ஆண்கள் நடுநிலைப் பள்ளி (காந்தி தெரு, பொதக்குடி)
* அரசு இருபாலர் மழலையர் பள்ளி (பிரதான சாலை, பொதக்குடி)
* அரசு இருபாலர் தொடக்கப் பள்ளி (முஹம்மது அலீ தெரு, அகர பொதக்குடி)

 | தனியார் கல்வி நிறுவனங்கள்
* எ.என்.எ. மெட்ரிகுலேஷன் பள்ளி (காயிதே மில்லத் தெரு, அகர பொதக்குடி)
* இந்தோ-பிரிட்டீஷ் மெட்ரிகுலேஷன் பள்ளி (பிரதான சாலை, பொதக்குடி)
* நவபாரத் மழலையர் பள்ளி (ஹாஜியார் தெரு, பொதக்குடி)
* வி.ஆர்.என். மயிலாம்பாள் நினைவு மழலையர் பள்ளி (ஷௌகத் அலீ தெரு, பொதக்குடி)

 |

கடந்தகால நிகழ்வுகள் ஓர் பார்வை
------------------------------

புதுமனைவாழ் பொதுமக்களின் வசதிக்காக, மா பங்கு கமிட்டியின் செலவில் முஹம்மதியாஹ் தெருவிற்கும், ஷௌகத் அலீ தெருவிற்குமிடையே புதியதாக ஒரு பள்ளிவாசலை நிர்மாணித்து, ஜன்னத்துல் ஃபிர்தௌஸ் எனும் பெயரிட்டு 30.09.2010 அன்று திறந்து வைக்கப்பட்டது.

இவ்வூர் பொதுமக்கள் அனைவராலும் மிகவும் ஆவலுடன் எதிர்பார்க்கப்பட்ட மன்னார்குடி TO பொதக்குடி பேருந்து (B.S. மணியம் டிரான்ஸ்போர்ட்) மேற்படி வழித்தடத்தில் 17.4.1972 முதல் இயங்கத்துவங்கியது.

பொதக்குடி அரசு மருத்துவமனை 31.12.1967 ஞாயிற்றுக்கிழமை தமிழக சுகாதார அமைச்சர் S.J. ஸாதிக் பாட்ஷாவால் திறந்து வைக்கப்பட்டது.

பொதக்குடி உயர்நிலைப்பள்ளி 14.7.1962 சனிக்கிழமை மாநில கல்வி மற்றும் நிதி அமைச்சர் எம். பக்தவத்சலத்தால் திறந்து வைக்கப்பட்டது.

இவ்வூரின் அரபுக்கல்லூரியுடன் இணைந்திருக்கும் மேலப்பள்ளிவாசலின் பழைய கட்டிடம் 10.7.1914 வெள்ளிக்கிழமை அன்று திறந்து வைக்கப்பட்டது. (கடந்த 1999ஆம் ஆண்டு இப்பள்ளிவாசலை இடித்துவிட்டு, மீண்டும் புதிய பிரம்மாண்டமான பள்ளிவாசல் ஒன்றை கட்டி 2001ஆம் ஆண்டு திறக்கப்பட்டது.)

ஆதார நூல்கள்
------------

1. திருவாரூர் மாவட்ட ஊர்ப் பெயர்கள்
2. இஸ்லாமிய கலைகளஞ்சியம்

மேற்கோள்கள்
-----------

1. ↑  "தமிழக ஆளுநர் பற்றிய குறிப்பு". *tn.gov.in*. தமிழ்நாடு அரசு. 2015. நவம்பர் 3, 2015 அன்று பார்க்கப்பட்டது.
2. ↑  "தமிழக முதலமைச்சர் பற்றிய குறிப்பு". *tn.gov.in*. தமிழ்நாடு அரசு. நவம்பர் 3, 2015 அன்று பார்க்கப்பட்டது.

வெளி இணைப்புகள்
---------------

* விக்கிமேப்பியாவில் அமைவிடம்
**ஏலாக்குறிச்சி அடைக்கலமாதா கோயில்** என்பது இந்தியாவின் தமிழ்நாட்டில் அரியலூர் மாவட்டத்தின் ஏலாக்குறிச்சியில் உள்ள கிறிஸ்தவ ஆலயம் ஆகும். பெரம்பலூரில் இருந்து 65 கி.மீ. தொலைவிலும், திருச்சியில் இருந்து 80 கி.மீ. தொலைவிலும், சென்னையில் இருந்து 375 கி.மீ தொலைவிலும் ஏலாக்குறிச்சி அமைந்துள்ளது.

அடைக்கல அன்னை
-------------

ஏலாக்குறிச்சியில் மேரி மாதாவிற்கு தேவாலயம் ஒன்றைக் கட்டிய வீரமாமுனிவர், அடைக்கல அன்னை என்று பெயர் சூட்டினார்.

சிறப்பு
-------

அரியலூரை ஆண்ட அரங்க மழவராய நைனார் என்ற மன்னர், தீராதநோயால் பாதிக்கப்பட்டிருந்தபோது அடைக்கல அன்னையை வேண்டி குணமடைந்ததாகக் கூறப்படுகிறது.

சுற்றுலா இடம்
-------------

இந்த ஆலயத்தை முன்னாள் முதலமைச்சர் ஜெயலலிதா, சுற்றுலா இடமாக அறிவித்து பல்வேறு வசதிகளை ஏற்படுத்தினார். கோடை விடுமுறையில் அதிகளவில் சுற்றுலாப் பயணிகள் இந்த ஆலயத்திற்கு வந்து வழிபடுகின்றனர்.

ஆலய விரிவாக்கப் பணிகள்
----------------------

ஆசியாவிலேயே மிக உயரமான 120 அடி ஜெபமாலை பூங்கா அமைக்கும் பணி நடைபெற்று வருகிறது. இதில் 53 அடி உயர வெண்கலத்திலான அடைக்கலமாதா திருவுருவ சொரூபம் அமைக்கும் பணியும் முழு வீச்சில் நடைபெற்று வருகின்றது.

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2015-06-02 அன்று மூலம் பரணிடப்பட்டது. 2017-07-11 அன்று பார்க்கப்பட்டது.
2. ↑
3. ↑

படத்தொகுப்பு
------------

* 
* 
*
**தமிழ் மென்பொருள் உருவாக்கும் மையம்** (Tamil Software Incubation Centre) தமிழ் இணையக் கல்விக்கழகத்தில் தொடங்கப்பட்டுள்ளது. தமிழில் மென்பொருள்கள் உருவாக்கும் நோக்கத்துடன், தமிழ் இணையக் கல்விக்கழகத்தில், தமிழ் மென்பொருள் உருவாக்கும் மையத்திற்கு, தமிழ்நாடு அரசு ரூ. 45.00 லட்சம் நிதி வழங்கியுள்ளது. .

பயனர்கள் மற்றும் சேவைக் கட்டணம்
-------------------------------

 தமிழில் மென்பொருள் உருவாக்கும் எண்ணம் உடையவர்கள் மற்றும் கணினியில் இடவசதி தேவைப்படுகிறவர்கள். தனிநபர்களிடமிருந்து மாதம் ஒன்றுக்கு ரூ.4,000/-மும் மாணவர்களிடமிருந்து மாதம் ஒன்றுக்கு ரூ.1,000/-மும், சிறு மற்றும் குறு நிறுவனங்களிடமிருந்து ரூ 10,000/-மும் சேவைக் கட்டணம் வசூலிக்கப்படுகிறது.

காலம்
-----

 திட்டத்திற்கேற்ப ஆறுமாதம் முதல் ஒருவருடம் வரை.

தமிழ் மென்பொருள் உருவாக்கும் மையங்கள்
-------------------------------------

1. இந்திய தொழில்நுட்பக் கழகம் சென்னை
2. அண்ணா பல்கலைக்கழக உயிரி தொழில்நுட்பத்துறை, சென்னை
3. கொங்கு பொறியியல் கல்லூரி, திருப்பெருந்துறை
4. வேலூர் தொழில்நுட்ப பல்கலைக்கழகம்

மேற்கோள்கள்
-----------

1. ↑

வெளி இணைப்புகள்
---------------

* paper.dinamani.com/444501/Dinamani-Madurai/22-01-2015#page/5/2
**வலண்டீனா விளாடிமீரொவுனா தெரெசுக்கோவா** (*Valentina Vladimirovna Tereshkova*; உருசியம்: Валенти́на Влади́мировна Терешко́ва; பிறப்பு: 6 மார்ச் 1937), என்பவர் சோவியத்தொன்றியத்தின் ஓய்வுபெற்ற விண்வெளி வீராங்கனையும் முதற்றடவையாக விண்வெளிக்குச் சென்ற பெண்ணும் ஆவார். இவர் வத்தோக்கு 6 விண்கலத்தில் 1963 சூன் 16 அன்று விண்வெளிக்குச் சென்று அங்கு மூன்று நாள்களுக்குச் சற்றுக் குறைவாகத் தங்கியிருந்து வெற்றிகரமாகத் திரும்பினார்.

1961ஆம் ஆண்டு சோவியத்தொன்றியத்தைச் சேர்ந்த யூரி ககாரின் மண்ணிலிருந்து விண்ணுக்குச் சென்ற முதல் மாந்தர் என்ற பெருமையைப் பெற்றார். அவருக்கு அடுத்தபடியாகப் பெண் ஒருவரை விண்ணுக்கு அனுப்ப சோவியத்து ஒன்றியம் முடிவு செய்தது. இந்த அறிவிப்பை கேட்டதும் ஆயிரக்கணக்கான விண்ணப்பங்கள் குவிந்தன. இறுதிக் கட்டமாக நான்கு பெண்கள் மட்டுமே தெரிவு செய்யப்பட்டனர். மிகக்கடினமான பயிற்சிகளுக்குப் பிறகு 25 வயதான வலண்டீனா தெரெசுக்கோவா தெரிவு செய்யப்பட்டார்.

வத்தோக்கு-6 என்ற விண்கலம் வலண்டீனாவை ஏற்றிக்கொண்டு 1963 சூலை 16ஆம் நாள் வானத்தை நோக்கிப் புறப்பட்டது. இவர் பூமிப்பந்தைச் சுற்றி 48 முறைகள், 70 மணி நேரம் 50 நிமிடங்கள் விண்வெளியில் வலம் வந்தார். விண்வெளிக்குச் சென்ற முதல் பெண்மணி என்ற பெருமையையும், அதிக நேரம் விண்வெளியில் தங்கியிருந்த விண்வெளி வீரர் என்ற பெருமையையும் பெற்றார்.

சூன் 19ஆம் நாள் விண்கலம் பூமிநோக்கிப் பாய்ந்து வந்தபோது, தரையிறங்கும் முன்பே பாராசூட்டில் இருந்து குதித்து, பாதுகாப்பாக இறங்கினார். ‘சோவியத்தொன்றியத்தின் வீராங்கனை’ என்ற பதக்கத்துடன் ‘இலெனின் விருது’, வேறு பல விருதுகள் எனக் குவிந்தன. இந்த வெற்றிகளைனைத்தையும் பொதுவுடைமைக் கட்சிக்கு அருப்பணித்தார் வலண்டீனா.

சமூக செயல்பாடு
--------------

2011 இல், அவர் யாரோஸ்லாவ்ல் பிராந்திய பட்டியலில் ஐக்கிய ரஷ்யா கட்சியிலிருந்து ரஷ்யாவின் ஸ்டேட் டுமாவிற்கு தேர்ந்தெடுக்கப்பட்டார். தெரேஷ்கோவா, எலினா மிசுலினா, இரினா யாரோவயா மற்றும் ஆண்ட்ரே ஸ்கோச் ஆகியோருடன் சேர்ந்து, கிறிஸ்தவ விழுமியங்களைப் பாதுகாப்பதற்காக ஒரு இடை-பிரிவு துணைக் குழுவில் உறுப்பினராக உள்ளார்; இந்த நிலையில், ரஷ்ய அரசியலமைப்பில் திருத்தங்களை அறிமுகப்படுத்துவதை அவர் ஆதரித்தார், அதன்படி, "ஆர்த்தடாக்ஸி என்பது ரஷ்யாவின் தேசிய மற்றும் கலாச்சார அடையாளத்தின் அடிப்படையாகும்." டிசம்பர் 21, 2011 முதல் கூட்டாட்சி அமைப்பு மற்றும் உள்ளூர் சுய-அரசு மீதான மாநில டுமா குழுவின் துணைத் தலைவர்.

வெளி இணைப்புகள்
---------------

* பிபிசி: டெரெஷ்கோவா நூற்றாண்டின் சிறந்த பெண்களுக்கான விருதைப் பெறுகிறார்
* படிமங்கள்: வலண்டீனா டேரெஷ்கோவா
* டெரெஷ்கோவாவின் வாழ்க்கை


1. ↑  Благотворительные проекты депутата и бизнесмена Андрея Скоча (ktotakoj.ru)
2. ↑  Андрей Владимирович Скоч: биография (lenta.ru)
**ஓமி யெகாங்கிர் பாபா** (*Homi Jehangir Bhabha*, இந்தி: होमी भाभा, அக்டோபர் 30, 1909 – சனவரி 24, 1966), 
பார்சி சமூகத் இந்திய அணு ஆற்றல் திட்டத்தில் முக்கிய பங்களித்த ஒரு அணுக்கரு இயற்பியலாளர். இவர் **இந்திய அணுக்கருவியலின் தந்தை** என்றும் அழைக்கப்பட்டார்.

பிறப்பு , ஆரம்ப வாழ்க்கை
------------------------

1909 அக்டோபர் 30 அன்று மும்பையைச் சேர்ந்த வசதியான பார்சி குடும்பத்தில் பிறந்தார். சிறு வயதிலேயே அவர் வீட்டு நூலகத்திருந்த அனைத்து அறிவியல் புத்தகங்களையும் படித்து முடித்தார். பாபாவின் தந்தை அவரை ஒரு பொறியாளராக ஆக்க வேண்டும் என்று முனைந்து அவரை இங்கிலாந்திற்கு அனுப்பினார். தந்தையின் விருப்பத்திற்கு இணங்க பொறியியல் படிப்பில் சேர 1927-ல் கேம்பிரிட்ஜ் புறப்பட்டார்.1930-ல் பாபா எந்திரவியல் படிப்பில் முதல் வகுப்பில் தேறியதையொட்டி, கோட்பாட்டு இயற்பியல் துறையில் ஆராய்ச்சிப் பிரிவு மாணவராகச் சேர்ந்தார். அவர் என்ரிகோ ஃபெருமி, வூல்வுகாங் பவுலி ஆகிய தலைசிறந்த இயற்பியலாளர்களுடன் பணியாற்றினார்.

தொழில்முறை வாழ்க்கை
-------------------

1933-ல் "காமா கதிர்களை உட்கிரகிப்பதில் எலெக்ட்ரான் பொழிவுகளின் பங்கு" பற்றி அவர் சமர்ப்பித்த அறிவியல் கட்டுரைக்கு ஐசக் நியூட்டன் படிப்புதவி கிடைத்தது. 1934-ல் டாக்டர் பட்டம் பெற்றார். 1937ஆம் ஆண்டு ஓமியும் ஹைட்லர் என்ற செருமானிய இயற்பியலாளரும் இணைந்து செய்த அண்டக்கதிர்-பற்றிய ஆராய்ச்சி அவர்களுக்கு உலகப்புகழைத் தந்தது.அத்தோடு நில்லாமல், மேலும் செய்த ஆய்வுகளால் மீசான் எனப்படும் அடிப்படைத் துகள் ஒன்று அண்டக்கதிர்களில் இருந்ததைக் கண்டறிந்தார். ஐன்ஸ்டைனின் சார்பியல் தத்துவத்திற்கான ஆய்வுச்சான்றையும் மீசானின் இயக்கத்தை ஆய்வு செய்ததன் மூலம் காட்டினார். இந்த மீசான் ஆய்வுச்சான்று மிகவும் புகழ் வாய்ந்தது.

இறப்பு
------

1966ஆம் ஆண்டு சனவரி 24 அன்று ஒரு சர்வதேச மாநாட்டில் கலந்து கொள்வதற்காகச் சென்று கொண்டிருந்தபோது அவர் பயணித்த விமானம் விழுந்து நொறுங்கியதில் பாபா மரணமடைந்தார்.

மேற்கோள்கள்
-----------

1. ↑  "இந்திய அணுக்கருவியலின் தந்தை". தினமணி.. பார்த்த நாள்: 28 November 2021.
2. 1 2 3  "ஹோமி ஜஹாங்கிர் பாபா". தீக்கதிர் தமிழ் நாளிதழ். 24 நவம்பர் 2014. 2016-03-06 அன்று மூலம் பரணிடப்பட்டது. 24 நவம்பர் 2014 அன்று பார்க்கப்பட்டது.

வெளி இணைப்புகள்
---------------

* அணுசக்தி திட்டத்தின் தந்தை என்று அழைக்கப்பட்ட ஹோமி பாபா
பிரசேர்டு நா நகரா
**பிரசேர்டு நா நகரா** (*Prasert na Nagara*) ( தாய் மொழி: ประเสริฐ ณ นคร ,RTGS: பிரசோத் நா நகோன்), தாய்லாந்து நாட்டினைச் சேர்ந்த அறிஞர் ஆவார். இவர் 1919ஆம் ஆண்டு மார்ச் மாதம் 21ஆம் தேதி பிறந்தார். பண்டைய தாய் கல்வெட்டுகள் பற்றிய ஆய்வுகளுக்கு மிகவும் பிரபலமானவர் ஆவார். இவர் பொறியியல் மற்றும் புள்ளியியல் பாடங்களை பயின்றுள்ளார். இவர் கசெட்சார்ட் பல்கலைக்கழகத்தில் பேராசிரியராக பணியாற்றினார். பல்கலைக்கழகத்தில் துணைத் தலைவராகவும், பல்கலைக்கழக விவகார அமைச்சின் நிரந்தர செயலாளராகவும் பணியாற்றினார். வரலாறு, தொல்லியல் மற்றும் மொழியியல் ஆகியவற்றில் இவரது செல்வாக்கு மிக்க பணிகளில் சுகோத்தாய் இராச்சியத்தின் வரலாறு மற்றும் தாய்மொழி குடும்பத்தின் அமைப்பு ஆகியவை அடங்கும். இவர் 2019ஆம் ஆண்டு மே மாதம் 7ஆம் தேதி இறந்தார்.

மேற்கோள்கள்
-----------

1. ↑  ไทยรัฐออนไลน์ (2019-05-07). "ลูกศิษย์กราบลา ศ. ดร.ประเสริฐ ณ นคร ราชบัณฑิต ถึงแก่อนิจกรรมด้วยโรคชรา". *ไทยรัฐ* (தாய்). Bangkok: วัชรพล. 2019-05-07 அன்று பார்க்கப்பட்டது.
2. ↑  "ศาสตราจารย์ ดร.ประเสริฐ ณ นคร". *นิทรรศการงานวิจัย 60 ปี มหาวิทยาลัยเกษตรศาสตร์ พัฒนาคน พัฒนาชาติ ศาสตร์แห่งแผ่นดิน* (தாய்). Kasetsart University. 9 February 2018 அன்று பார்க்கப்பட்டது.

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST
* ISNI
* VIAF
* WorldCat

 |
| தேசிய | 
* ஜெர்மனி
* United States
* நெதர்லாந்து

 |
| கல்விசார் | 
* CiNii

 |
| மக்கள் | 
* Trove

 |
| மற்றவை | 
* IdRef

 |
**உயிரியல் திரிதடையம்** (ஆங்கிலம்:Biological transistor) என்பது டி.என்.ஏ. (ஆ.க.அ - ஆக்சிசனற்றயிரைபோ கரு அமிலம்) மற்றும் ஆர்.என்.ஏ (இ.க.அ - இரைபோ கரு அமிலம்) போன்றவற்றை உள்ளடக்கிய ஒரு திரிதடையம் போன்றதொரு கருவியாகும். 2013 இல் இதனைக் கட்டுபிடித்த பிறகு, உயிரியல் கணினிகளை தயாரிப்பதற்கான இறுதி பாகமாக இதனைக் கருதப்படுகிறது.

பின்புலம்
---------

ஒரு தற்கால கணினிகளுக்கு மூன்று வெவ்வேறு வல்லமைகள் தேவையாகிறது: அது தகவல்களை சேமித்தல், கணினி பாகங்களுக்கு இடையே தகவலை பரிமாற்றிக்கொள்ளல் மற்றும் ஒரு எளிய தருக்க அமைப்பைக் கொண்டிருத்தல். மார்சு 2013 இல், அறிவியலாளர்கள் புரதங்கள், ஆ.க.அ (டி.என்.ஏ.) போன்றவற்றை உள்ளடக்கிய உயிரியல் பாகங்களைப் பயன்படுத்தித் தரவுகளை சேமிப்பதையும், பரிமாற்றிக்கொள்வதையும் நிகழ்த்திக் காட்டியுள்ளனர். அவர்கள் எளிய இரு முனைய தருக்கப் படலைகளையே நிகழ்த்திக் காட்டினர், ஆனால் பல்லடுக்கு உள்ளீடுகள் கொண்டவை தேவையது தோல் தடிப்பு சிக்கல்களினால் நடைமுறையாக்கயிலாதது ஆகும்.

மேற்கோள்கள்
-----------

1. ↑
2. ↑
3. ↑  Jerome Bonnet; Peter Yin; Monica E. Ortiz; Pakpoom Subsoontorn; Drew Endy (March 28, 2013). "Amplifying Genetic Logic Gates". *Science*.
**லோக் மான்ய திலக்-காரைக்கால்-சிறப்பு விரைவுத் தொடருந்து** அல்லது **காரைக்கால்-லோக் மான்ய திலக்-சிறப்பு விரைவுத் தொடருந்து**  (வண்டி எண்: 01017) (ஆங்கிலம்: Mumbai LTT - Karaikal Special Express) என்பது மும்பை லோக் மான்ய திலக் சந்திப்பு தொடருந்து நிலையத்திலிருந்து காரைக்காலுக்கும், காரைக்காலிலிருந்து மும்பை லோக் மான்ய திலக் சந்திப்புக்கும் (வண்டி எண்: 01018) (ஆங்கிலம்: Karalkal - Mumbai LTT Special Express) என்று இரு வழித்தடங்களில் இயங்கும் வாராந்திர ஒரு சிறப்பு விரைவுத் தொடருந்தாகும். இத்தொடருந்து 1632 கி.மீ பயணத் தொலைவு கொண்ட இந்தத் தொடருந்துச் சேவை அக்டோபர் 27, 2013 முதல் அறிமுகம் செய்யப்பட்டு நாள்தோறும் இயங்கிக் கொண்டிருக்கிறது. இந்தத் தொடருந்து நான்கு மாநிலங்களில் பயணிக்கும் பயண நேரம் 31 மணியும் 35 நிமிடங்களாகும். தானே, கல்யாண், லோனாவிலா, புனே, சோலாப்பூர் வரை மகாராட்டிர மாநிலத்திலும், குல்பர்கா, வாடி, யாத்கிர், ராய்ச்சூர் வரை கர்னாடகா மாநிலத்திலும், மந்த்ராலயம்சாலை, குண்டக்கல், ஹுட்டி, தாடிபட்ரி, யேரகுண்டலா, கடப்பா, ரேணிகுண்டா வரை ஆந்திர மாநிலத்திலும், அரக்கோணம், சென்னை எழும்பூர், தாம்பரம், செங்கல்பட்டு, விழுப்புரம், திருப்பாதிப் புலியூர், சிதம்பரம், சீர்காழி, மயிலாடுதுறை, திருவாரூர், நாகப்பட்டினம், நாகூர், காரைக்கால் வரை தமிழ்நாட்டிலும், உள்ள ஊர்களின் வழியே 291 சிறு நிலையங்களைக் கடந்து 28 முக்கிய நிறுத்தங்களைக் கொண்டுள்ளது. இந்தத் தொடருந்து 17 பெட்டிகளில் குளிர்சாதன இரண்டு அடுக்கு படுக்கை, குளிர்சாதன 3 அடுக்கு படுக்கை, மற்றும் இரண்டாம் வகுப்பு படுக்கை, இரண்டாம் வகுப்பு இருக்கை போன்றவைகளை உள்ளடக்கமாகக் கொண்டு 1,240 பயணயிடங்களைக் கொண்டுள்ளது.

மேற்கோள்கள்
-----------

1. ↑  - Mumbai LTT Special Express-01018-/16607 "Mumbai LTT - Karaikal/01017" Check `|url=` value (உதவி). Indian Railway. 26 October 2013 அன்று பார்க்கப்பட்டது.
2. ↑  [ No=1& widget content .epaper.in-id-1156715 &code=1855572|accessdate=26 [october 2013]

வெளி இணைப்புகள்
---------------

* லேக்மான்ய திலக்- காரைக்கால் வாரந்திர ரயில் சேவை நாளை தொடக்கம் நாளிதழ்: தினமணி, நாள்: அக்டோபர் 26, 2013.
**எலவமலை** (ஆங்கில மொழி: *Elavamalai*) என்பது இந்திய தீபகற்பத்தில் தமிழ்நாடு மாநிலத்தின் ஈரோடு மாவட்டத்திலுள்ள ஒரு புறநகர்ப் பகுதியாகும்.

கடல் மட்டத்திலிருந்து சுமார் 223 மீட்டர் உயரத்தில் அமைந்துள்ள எலவமலை பகுதியின் புவியியல் ஆள்கூறுகள், 11°26′14″N 77°40′06″E﻿ / ﻿11.4372°N 77.6683°E﻿ / 11.4372; 77.6683 ஆகும். ஈரோடு, கரை எல்லப்பாளையம், சித்தோடு கருந்தேவன்பாளையம், ஊராட்சிக்கோட்டை மற்றும் பவானி ஆகியவை எலவமலை பகுதிக்கு அருகிலுள்ள சில முக்கியமான புறநகர்ப் பகுதிகளாகும்.

மாரியம்மன் கோயில், வீரமாத்தி கோயில், உதியமரத்து கருப்பண்ணசாமி கோயில், தன்னாசி முனியப்பன் கோயில், மதுரைவீரன் கோயில் ஆகியவை எலவமலை பகுதியில் அமைந்துள்ள முக்கியமான கோயில்களாகும்.

எலவமலை பகுதியானது, ஈரோடு மேற்கு (சட்டமன்றத் தொகுதி) வரம்புக்கு உட்பட்டதாகும். இதன் சட்டமன்றத் தொகுதி உறுப்பினராக 2021 ஆம் ஆண்டு நடத்தப்பட்ட தேர்தலில் வெற்றி பெற்றவர் சு. முத்துசாமி ஆவார். மேலும் இப்பகுதி, ஈரோடு மக்களவைத் தொகுதி சார்ந்தது. இதன் மக்களவைத் தொகுதி உறுப்பினராக அ. கணேசமூர்த்தி, 2019 ஆம் ஆண்டு நடத்தப்பட்ட தேர்தலில் வெற்றி பெற்றார்.

மேற்கோள்கள்
-----------

1. ↑  "District Wise Temple list". *temple.dinamalar.com*. 2023-07-21 அன்று பார்க்கப்பட்டது.
2. ↑  "Erode (West) Election Result 2021 Live Updates: Muthusamy S of DMK Wins". *News18* (ஆங்கிலம்). 2021-05-02. 2023-07-20 அன்று பார்க்கப்பட்டது.

வெளி இணைப்புகள்
---------------

* GeoHack - எலவமலை
**எய்சுதாலா** *(Aistala)* என்பது இந்தியாவின் மேற்கு வங்காளம் மாநிலத்தில் உள்ள நதியா மாவட்டத்தில் அமைந்துள்ள ராணாகாட் உட்கோட்டத்தில் உள்ள ராணாகாட் காவல்நிலையத்திற்கு உட்பட்ட ஒரு கணக்கெடுப்பில் உள்ள ஊர் ஆகும்.

புவியியல் அமைப்பு
-----------------

பாகிரதி என்றழைக்கப்படும் ஊக்லி ஆற்றின் கிழக்கில் நதியா மாவட்டம் பெரும்பாலும் வண்டல் சம்வெளிகளால் ஆனது. இவ்வண்டல் சமவெளிகளின் குறுக்கே யாலங்கி, சுர்னி மற்றும் இச்சமதி துணையாறுகள் பாய்கின்றன. இந்நதிகளால் வண்டலைப்பெறும் இப்பகுதியில் வெள்ளம் ஒரு தொடர்ச்சியான வளமாக இருக்கிறது .
23.18° வடக்கு 88.58° கிழக்கு என்ற அடையாள ஆள்கூறுகளில் எய்சுதாலா நகரம் பரவியுள்ளது.

மக்கள் தொகையியல்
----------------

இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி  எய்சுதாலா நகரத்தின் மொத்த மக்கள் தொகை 19,425 ஆகும் இம்மக்கள் தொகையில் 51% பேர் ஆண்கள் மற்றும் 49% பேர் பெண்கள் ஆவர். இம்மக்கள் தொகையில் கல்வியறிவு சதவீதம் 70% ஆகும். இது நாட்டின் தேசிய கல்வியறிவு சதவீதமான 59.5% என்பதைவிட அதிகமாகும். மக்கள் தொகையில் ஆண்களில் 56 சதவீதத்தினர் கல்வியறிவு பெற்றவர்களாகவும் பெண்களில் 44 சதவீதம் பேர் கல்வியறிவு பெற்றவர்களாகவும் உள்ளனர். ஆறுவயதிற்குக் குறைவான சிறுவர்கள் 10% அளவில் உள்ளனர்.

மேற்கோள்கள்
-----------

1. ↑  "District Wise List of Statutory Towns". *Census of India 2001, Urban Frame*. Directorate of Census Operations, West Bengal. 2007-09-27 அன்று மூலதளத்திலிருந்து பரணிடப்பட்டது எடுக்கப்பட்டது. 2007-10-06 அன்று பார்க்கப்பட்டது.
2. ↑  Gangopadhyay, Basudev, *Paschimbanga Parichay*, 2001, (வங்காள மொழியில்), p. 70, Sishu Sahitya Sansad
3. ↑  "Census of India 2001: Data from the 2001 Census, including cities, villages and towns (Provisional)". Census Commission of India. 2004-06-16 அன்று மூலதளத்திலிருந்து பரணிடப்பட்டது எடுக்கப்பட்டது. 2008-11-01 அன்று பார்க்கப்பட்டது.
திரிபுரா மாநிலத்தின் இசை என்பது இந்தியாவின் பல்வேறு வகையான நாட்டுப்புற இசையை உருவாக்கிய மாநிலமாகும். திரிபுரா இந்தியாவின் மூன்றாவது சிறிய மாநிலமாகும். இம்மாநிலத்தின் தலைநகரம் அகர்தலாவில் உள்ளது. திரிபுராவில் 19 வெவ்வேறு பழங்குடி சமூகங்கள் மற்றும் பெங்காலி மற்றும் மணிப்பூரி சமூகங்களுடன் கலந்து காணப்படுகிறது. ஒவ்வொரு பழங்குடி சமூகங்கள் பின்பற்றும் கலாச்சாரம் மற்றும் பாரம்பரியத்தின் கலவையாக திரிபுராவின் கலாச்சாரம் மற்றும் பண்பாடு காணப்படுகிறது. இதன் பங்களிப்பு காரணமாக இங்கு வளமான கலாச்சாரம் மற்றும் பாரம்பரியமாக உள்ளன. இங்குள்ள பழங்குடி மக்கள் ஒவ்வொருவரும் தனித்துவமான நடனம் மற்றும் இசையைக் கொண்டுள்ளனர், அவை முக்கியமாக நாட்டுப்புற இயல்போடு இணைந்த  நாட்டுப்புற பாடல்கள் மற்றும் நடனங்கள் போன்ற முறைகளில் திருமணம், மதம் மற்றும் பிற பண்டிகைகள் போன்ற சந்தர்ப்பங்களில் நிகழ்த்தப்படுகின்றன. 

  

ஹேமந்த ஜமாத்தியா என்ற இசைக்கலைஞர் 1979 ஆம் ஆண்டு தொடங்கி, பிரிவினைவாத திரிபுரா தேசிய தொண்டர்களின் இசைப் பிரதிநிதியாக ஆனபோது பெரும் புகழ் பெற்றார். பின்னர் அவர் சரணடைந்து இயல்பு வாழ்க்கைக்கு திரும்பினார், திரிபுரி மக்களின் நாட்டுப்புற இசைக்காக தன்னை அர்ப்பணித்தார். திரிபுரி மொழியில் நாட்டுப்புற மற்றும் நவீன இசைக்கு அவர் ஆற்றிய பங்களிப்பைப் பாராட்டி, இந்திய அரசின் சங்கீத நாடக அகாடமியால் இசைத் துறையில் அவருக்கு மிக உயர்ந்த விருது வழங்கப்பட்டது.

திரிபுரா நாட்டுப்புற இசை
------------------------

திரிபுராவின் பழங்குடியினரின் நடனமும் இசையும் முக்கியமாக நாட்டுப்புற இயல்புடையவை. நாட்டுப்புற பாடல்களுடன் சரிந்தா, சோங்பிரெங் மற்றும் சுமை போன்ற இசைக்கருவிகளும் உள்ளன. பல தொன்மங்கள் மற்றும் புராணக் கதைகள் திரிபுரா இசையுடன் இணைக்கப்பட்டுள்ளன, மேலும் இவை அற்புதமான இசைக்கருவிகளுடன் இணைக்கப்பட்டுள்ளன. இங்குள்ள மக்கள் அதன் இசையை இனிமையாக்குவதற்கு மரம் மற்றும் பீப்பாய் வடிவில் ஆட்டின் தோல் சவ்வுகள் இரண்டு முனைகளிலும் மூடப்பட்டிருக்கும் காம் போன்ற இசைக்கருவிகள்,மூங்கிலால் செய்யப்பட்ட சுமுய் (புல்லாங்குழல்) , சரிண்டா, சோங்பிரெங், டாங்டு மற்றும் சிலம்பங்கள் போன்ற பல்வேறு கைவினை இசைக்கருவிகளை திரிபுரியர்கள் பயன்படுத்துகின்றனர்,

மேற்கோள்கள்
-----------

1. ↑  Sanajaoba, Naorem (1988) (in en). *Manipur, Past and Present: The Heritage and Ordeals of a Civilization*. Mittal Publications. பன்னாட்டுத் தரப்புத்தக எண்:978-81-7099-853-2. .
A view of Lamington Road லாமிங்டன் சாலையின் ஒரு காட்சி
1903 ஆம் ஆண்டு மற்றும் 1907 ஆம் ஆண்டுக்கு இடையில் பம்பாய் ஆளுநராக இருந்த லார்டு லாமிங்டன் என்பவரின் நினைவாக பெயரிடப்பட்ட சாலை **லாமிங்டன் சாலை** ஆகும். இச்சாலை அதிகாரப்பூர்வமாக **டாக்டர் தாதாசாகேப் பத்கம்கர் மார்க்** என்று அறியப்படுகிறது. தெற்கு மும்பையில் உள்ள கிராண்ட் சாலை இரயில் நிலையத்திற்கு அருகிலுள்ள ஒரு பரபரப்பான சாலையாகும். சாலையின் அதிகாரப்பூர்வ பெயர் அரிதாகவே பயன்படுத்தப்படுகிறது. இச்சாலை பெரும்பாலும் "மும்பையின் தகவல் தொழில்நுட்பக் கடை" என்று அழைக்கப்படுகிறது. 

லாமிங்டன் சாலை அதன் மொத்த மற்றும் சில்லறை மின்னணு பொருட்கள் சந்தைக்கு பிரபலமானது. தெருவில் உள்ள கடைகளில் அதிகபட்ச சில்லறை விலையை விட மிகக் குறைந்த விலையில் கணினி பொருட்கள், மின்னணு பொருட்கள், தொலைக்காட்சி உபகரணங்கள் மற்றும் வயர்லெசு சாதனங்களை விற்பனை செய்கின்றன.  சமீபத்திய கணினி தொடர்பான பொருட்களை மட்டுமல்ல டிரான்சிசுடர்கள், மின்தேக்கிகள், கேபிள்கள், ஒலி அட்டைகள், டிவி ட்யூனர்கள் மற்றும் அடாப்டர்கள் போன்ற ரேடியோக்களுக்கான காலாவதியான மின்னணு பாகங்களையும் இச்சாலையில் விற்கிறார்கள்.  லாமிங்டன் சாலை, டெல்லியில் நேரு தெரு மற்றும் சென்னையில் உள்ள ரிச்சி தெருவுக்குப் பிறகு எலக்ட்ரானிக் பொருட்கள் மற்றும் சாதனங்களுக்கான இந்தியாவின் மூன்றாவது பெரிய சாம்பல் சந்தையாகும்.

2009 ஆம் ஆண்டு மற்றும் 2013 ஆம் ஆண்டுக்கு இடையில் போலியான மென்பொருள், ஊடகம் மற்றும் பொருட்களை விற்பதற்காக அமெரிக்காவின் வர்த்தக பிரதிநிதி அலுவலகத்தால் இச்சந்தை ஒரு மோசமான சந்தையாக பட்டியலிடப்பட்டது.

புகைப்படங்கள்
-------------

* லாமிங்டன் சாலையில் ஹார்ட் டிரைவ்கள் மற்றும் பாகங்கள் விற்கப்படுகின்றனலாமிங்டன் சாலையில் ஹார்ட் டிரைவ்கள் மற்றும் பாகங்கள் விற்கப்படுகின்றன
* லாமிங்டன் சாலையில் ஒரு பொதுவான கடைப் பலகைலாமிங்டன் சாலையில் ஒரு பொதுவான கடைப் பலகை

மேற்கோள்கள்
-----------

1. ↑  "EPSON Express outlet opened at Lamington Road". 5 November 2008 அன்று மூலம் பரணிடப்பட்டது. 2009-02-25 அன்று பார்க்கப்பட்டது.
2. ↑  Balan, Biju (10 October 2018). "Maharashtra's largest electronic market". lamingtonroadmarket.com. 2018-10-18 அன்று பார்க்கப்பட்டது.
3. ↑  Sudheer, Nancy (22 January 2003). "Retail Outlets Springing Up at Lamington Road". ChannelTimes.com. 2009-06-18 அன்று மூலம் பரணிடப்பட்டது. 2009-02-25 அன்று பார்க்கப்பட்டது.
4. ↑  Viegas, Adrian (22 November 2004). "Homework Pays!". Techtree.com. 25 May 2011 அன்று மூலம் பரணிடப்பட்டது. 2009-02-25 அன்று பார்க்கப்பட்டது.
5. ↑  MM online bureau (20 February 2009). "Lamington Road: Tech-lovers pride!". Mumbai Mirror.com. 27 February 2009 அன்று மூலம் பரணிடப்பட்டது. 2009-02-25 அன்று பார்க்கப்பட்டது.
6. ↑  "2013 Out of Cycle Review of Notorious Markets" (PDF). *Office of the United States Trade Representative*. February 12, 2014. October 24, 2020 அன்று மூலதளத்திலிருந்து பரணிடப்பட்டது (PDF) எடுக்கப்பட்டது. January 10, 2021 அன்று பார்க்கப்பட்டது.
தலைப்பாகை அணிந்த இரண்டாம் ருத்திரசேனர் (கிபி256-278) நாணயம்
இரண்டாம் ருத்திரசேனர் is located in இந்தியாவிதிஷா/ சாஞ்சிவிதிஷா/ சாஞ்சிஏரண்ஏரண்உஜ்ஜைன்உஜ்ஜைன்பரூச்பரூச்நாகார்ஜுனகொண்டாநாகார்ஜுனகொண்டாclass=notpageimage| இரண்டாம் ருத்திரசேனர் ஆடசியில் பௌத்த விகாரைகள் மற்றும் தூபிகள் நிறுவப்பட்ட சாஞ்சி, விதிஷா, ஏரண், உஜ்ஜைன், நாகார்ஜுனகொண்டா, பரூச் பகுதிகள் 
**இரண்டாம் ருத்திரசேனர்** ( **Rudrasena II**) (கிபி:256–278) மேற்கு இந்தியாவை ஆண்ட மேற்கு சத்ரபதி இராச்சியத்தின் ஆட்சியாளர் ஆவார். இவரது ஆட்சியில் மேற்கு சத்ரபதி இராச்சியம் வளத்திலும், பரப்பளவிலும் உயர்ந்து நின்றது. இவர் பௌத்த சமயத்தை ஆதாரித்தார்.

இரண்டாம் ருத்திரசேனர் ஆட்சியின் போது சாதவாகனர்கள் கைப்பற்றிய மத்திய இந்தியாவின் சாஞ்சி மற்றும் விதிஷா பகுதிகளை இரண்டாம் ருத்திரசேனர் மீண்டும் கைப்பற்றினார்.

இரண்டாம் ருத்திரசேனர் ஆட்சியில், மேற்கு சத்ரபதிகள், ஆந்திர இசுவாகு மரபினருடன் கூட்டாளியாக இருந்தனர். மேற்கு சத்திரபதி இராச்சியத்திற்குட்பட்ட உஜ்ஜைன் ஆடசியாளரின் மகள் ருத்திரதாரா-பட்டாரிகா, ஆந்திர இட்சுவாகு மன்னர் மாதாரிபுத்திர வீரபுருசதத்தரின் மனைவியாவர். 

இறுதியாக மேற்கு சத்திரபதிகளின் இராச்சியத்தை குப்தப் பேரரசர் சமுத்திரகுப்தர் (335-75) கைப்பற்றினார்.

இதனையும் காண்க
--------------

* நகபானர்
* முதலாம் ருத்திரதாமன்
* இரண்டாம் ருத்திரசிம்மன்
* மூன்றாம் ருத்திரசிம்மன்
* தேவ்னி மோரி

மேற்கோள்கள்
-----------

1. ↑  CNG Coins Coin image
2. ↑  Rao, P. Raghunadha (1993) (in en). *Ancient and medieval history of Andhra Pradesh*. Sterling Publishers. பக். 23. பன்னாட்டுத் தரப்புத்தக எண்:9788120714953. .
3. ↑  (India), Madhya Pradesh (1982) (in en). *Madhya Pradesh District Gazetteers: Ujjain*. Government Central Press. பக். 26. .
4. ↑  K. Krishna Murthy 1977, ப. 6.
5. ↑  Subramanian, K. R. (1989) (in en). *Buddhist Remains in Andhra and the History of Andhra Between 225 and 610 A.D.*. Asian Educational Services. பக். 82. பன்னாட்டுத் தரப்புத்தக எண்:9788120604445. .
6. ↑  (India), Madhya Pradesh (1982) (in en). *Madhya Pradesh District Gazetteers: Ujjain*. Government Central Press. பக். 26. .

ஆதாரம்
------

* K. Krishna Murthy (1977). *Nāgārjunakoṇḍā: A Cultural Study*. Concept. இணையக் கணினி நூலக மையம்:4541213. .
**பல்லிகள்** என்பவை செதிலுடைய ஊர்வன வரிசையைச் சேர்ந்த உயிரினம் ஆகும். இவற்றில் மொத்தம் 6000 இனங்களுக்கு மேல் உள்ளன. இவை அண்டார்டிகாவை தவிர மற்ற அனைத்து கண்டங்களிலும் காணப்படுகின்றன..

பெரும்பாலான பல்லி இனங்கள் நான்கு கால்களைக் கொண்டுள்ளன. மற்ற இனங்கள் பாம்பு போல கால்களற்ற நீளமான உடலைக் கொண்டுள்ளன. காட்டில் வாழும் பறக்கும் பல்லி போன்ற சில இனங்கள் பறக்கும் திறன் பெற்றுள்ளன. 

கொன்றுண்ணி வகையைச் சேர்ந்த பல்லிகள் காத்திருந்து இரையைப் பிடிக்கின்றன. பல்வேறு சிறு பல்லி இனங்கள் பூச்சிகள் போன்றவற்றை உண்கின்றன. கொமடோ டிராகன் போன்ற சில பெரிய பல்லி இனங்கள் நீர் எருமை போன்ற பாலூட்டிகளைக் கொன்று உண்கின்றன. 

பல்லிகள் தங்கள் எதிரிகளிடம் இருந்து தப்பிக்க நஞ்சு, உருமாறும் திறன், தன்னிச்சையான இரத்தப்போக்கு, இழந்த வாலை மீண்டும் வளர்த்தல் உள்ளிட்ட பல்வேறு தகவமைப்புகளைப் பெற்றுள்ளன. 

**Lacertilia**-> 2.பல்லிகள்

இலக்கியத்தில் பல்லி
-------------------

பல்லி என்பதுவே கரணியப் பெயர் தான். சொல்லுவது பல்லி. பழங்காலத்தில் பெண்கள் வெளியே சென்ற கணவன் எப்போது வீடு திரும்புவான் என்று ஏங்கி, பல்லியின் புள்(சகுனம்) பார்த்தபடி நிற்பர்.
"நனைசுவர்க் கூரை கனைகுரற் பல்லி பாடுபார்த்திருக்கும் என் மனைவி" என்ற சக்திமுற்றப் புலவரின் பாடல்கள் இதைப் புலப்படுத்தும்.

பழக்கவழக்கங்கள்
---------------

இலங்கையில் சில இடங்களில், சிறார் பல் விழுந்தால், "பல்லி பல்லி நீ இப்பல்லை எடுத்துக் கொண்டு புதுப்பல்லை எனக்குத்தா" என்று பல்லை கூரை மேல் எறிந்திடுவர்.

காட்சியகம்
----------

* சாக்சனின் பச்சோந்திசாக்சனின் பச்சோந்தி
* கொமோடோ டிராகன்கொமோடோ டிராகன்
* புழுப்பல்லிபுழுப்பல்லி
* முட்பல்லிமுட்பல்லி
* தோலுரிக்கும் வீட்டுப்பல்லிதோலுரிக்கும் வீட்டுப்பல்லி

குறிப்புகள்
-----------

மேற்கோள்கள்
-----------

1. ↑  Lizards at eduscape.com
**துருவா** என்பது மும்பையில், ட்றோம்பே என அறியப்படும் இடத்திலுள்ள பாபா அணு ஆராய்ச்சி மையத்தில் செயல்படும் ஒரு அணு உலையைக் குறிப்பதாகும். இந்தியாவில் தற்போதுள்ள ஆராய்ச்சி மையங்களில் அமைந்த மிகப்பெரிய அணு உலை இதுவே. இந்த உலை இந்தியாவின் ஆக்கபூர்வமான செயல்பாடுகளுக்கு அணு ஆயுதங்கள் தயாரிக்கும் திட்டத்தின் கீழ் புளுத்தோனியம் கலந்த எரிந்த அணு எரிபொருளை சேகரித்து திட்டத்திற்கு அவ்வப்போது வழங்குகிறது. இதைக் கட்டுவதற்கு பத்து வருடங்கள் ஆயின, பின்பு 1985 ஆம் ஆண்டில் தான் இந்த அணு ஆராய்ச்சி உலையை செயல்படுத்த முடிந்தது. அப்படி இருந்தும், சில தொழில் நுட்பம் சார்ந்த இடர்பாடுகளால், முழு வீச்சில் இந்த உலையை 1988 ஆம் ஆண்டில் தான் செயல்படுத்த இயன்றது.

சைரஸ்  அணு உலையைப் போலவே இது இருந்தாலும், இது அதை விடப் பெரியதாக, இதை இந்திய வல்லுனர்கள் உருவாக்கினார்கள். இந்த உலையில் யுரேனியம் எரிபொருளாகப் பயன்படுகிறது. துத்தேரியம் வகை கனநீர் கட்டுப்படுத்தியாக அல்லது தணிப்பியாகப் பயன்படுகிறது. இந்த உலை 100 மெகா வாட் திறன் கொண்டதாகும். ஆண்டொன்றிற்கு 16 முதல் 28 கிலோ அளவிற்கு எரிந்த புளுத்தோனியம் அணு எரிபொருளை வழங்கி வருகிறது.

இருபத்தி ஐந்து ஆண்டுகள் நிறைவு
------------------------------

துருவா அணு உலை தொடங்கிய பிறகு இருபத்தி ஐந்து ஆண்டுகள் (1985 -2010) நிறைவடைந்ததை அண்மையில் கொண்டாடினார்கள். இந்தியா-அமெரிக்க நாடுகளிடையே குடிமுறைசார் ஒப்பந்தங்கள் கையெழுத்தான பிறகு, ஒப்பந்தத்தில் கூறியபடி சைரஸ் அணு உலையையும் துருவா அணு உலையும் டிசம்பர் 2010 முடியும்பொழுது செயல்படுத்தாமல் நிறுத்தி வைத்து விடுவார்கள். அதை வைத்துக்கொண்டு இதர ஆராய்ச்சிகளுக்குப் பயன்படுத்துவார்கள். கல்லூரி மாணவர்களும் இந்த உலையை நேரில் பார்த்து பல விடயங்களைக் கற்றுக்கொள்ள ஏற்பாடு செய்யப்படும்.

மேற்கோள்கள்
-----------

1. ↑  ^The Dhruva Research Reactor
2. ↑  ^Selected Indian Nuclear Facilities
3. ↑  ^ India’s Military Plutonium Inventory
4. ↑  ^ "Canadian-Indian Reactor, U.S. (CIRUS)"
5. ↑  ^

| * பா
* உ
* தொ
இந்தியாவில் அணுசக்தி |
| --- |
| அணுமின் நிலையங்கள் | கைகா **·** ஹெச். பி. என். ஐ **·**  கக்ரபார் **·**  கூடங்குளம் **·**  கல்பாக்கம் **·**  கோட்டா **·**  தாராப்பூர்  **·**  நரோரா  |
| அணு ஆராய்ச்சி | பார்க் **·**  சைரஸ் **·**  துருவா  **·**  கமினி **·**  இந்திரா காந்தி அணு ஆராய்ச்சி மையம் (IGCAR) **·**  பிளாசுமா ஆராய்ச்சி நிறுவனம் **·**  கனநீர் வாரியம் **·**  வேறுபடு ஆற்றல் சுழல்முடுக்கி மையம் **·**  கல்பாக்கம் அணுக்கரு மீள்உருவாக்கு நிலையம் |
| அமைப்புகள் | இந்திய அணுசக்திப் பேரவை **·**  அணுசக்தி கட்டுப்பாட்டு வாரியம்(AERB) **·**  அணு சக்தித்துறை **·**  இந்திய அணுசக்திக் கழகம் **·**  இந்திய கதிரியக்க ஓரிடத்தனிம தொழிநுட்ப வாரியம்  **·**  பாவினி  **·**  அணு ஆற்றலுக்கு எதிரான மக்கள் போராட்டம் |
| அணுகுண்டு சோதனைகள் | சிரிக்கும் புத்தர் **·** சக்தி நடவடிக்கை |
| ஏனைய தலைப்புகள் | இந்திய ஆற்றல் கொள்கை **·**  இந்திய அமெரிக்க உடன்பாடு  **·**  மூன்று கட்டத் திட்டம் **·**  விரிவாக்கத் திட்டங்கள் |
| இந்தியாவின் மின்சாரத்துறை **·**  இந்தியாவின் காற்றுத் திறன் துறை **·**  இந்தியாவின் சூரிய ஆற்றல் துறை |
**ஏ. என். கிருஷ்ணராவ்** என்றழைக்கப்படும் அ.ந. கிருஷ்ணராவ் (**அரக்கலகுடு நரசிங்கராவ் கிருஷ்ணராவ்** ; 9 மே 1908 – 8 ஜூசை 1971), அ.ந. க்ரு (Anakru) என அறியப்பட்ட இந்திய எழுத்தாளரும் இலக்கியவாதியுமாவார். குறிப்பாக கன்னட இலக்கியத்தின் சிறந்த முற்போக்கு எழுத்தாளரான இவர் அம்மொழியில் 'புதின இலக்கிய மன்னன்' எனப்பொருள்படும்'காதம்பரி சர்வபௌமா' எனச் சிறப்புப்பெயருடன் அறியப்படுபவராவார். மைசூர் பல்கலைக்கழகத்தின் கௌரவ டாக்டர் பட்டமும் கர்நாடக அரசின் சாகித்ய அகாதமி விருதும் பெற்றுள்ளார். இலக்கியத்தில் 'பிரகதிஷீலா' என்ற புதிய முறையை உருவாக்கியவர்.

வாழ்க்கை
--------

ஏ. என். கிருஷ்ணராவ் இந்தியாவின் கர்நாடகத்தில் கோலார் நகரில் நரசிங்கராவ் அன்னப்பூரணம்மா இணையருக்கு 1908 ஆம் ஆண்டு மே 9 ஆம் நாள் பிறந்தார். to Narasinga Rao (father) and Annapoornamma (mother). இவருடைய குடும்பம் வழிவழியாக ஹசன் மாவட்டத்தில் அரக்கலகுடு என்ற நகரில் வழ்ந்துவந்தது. புத்தகம் படிப்பதிலும் எழுதுவதிலும் சிறுவயதிலேயே ஆர்வம் கொண்டிருந்த இவர் கன்னட இலக்கிய நாளிதழான 'கதா மஞ்சரி', 'விஷ்வ வாணி' ஆகிய நாளிதழ்களில் ஆசிரியராக தனது எழுத்துப்பணியைத் தொடங்கினார். கன்னட சாகித்ய பரிஷத் வெளியிட்ட கன்னட நூடி இதழிலும் ஆசிரியராகச் செயல்பட்டார்.

இவரது காலகட்டத்தில் கன்னட இலக்கியத்தில் கலை, அழகு குறித்து எழுதப்படும் 'நவோதயா' பாணியே நடைமுறையில் இருந்தது. துயரம் நிறைந்த மக்களின் வாழ்க்கையை, யதார்த்த நிலையை இந்த வகை எழுத்துகள் பிரதிபலிக்கவில்லை எனக்கருதிய அநக்ரு, இலக்கியத்தை சமூக மாற்றத்துக்கான ஒரு கருவியாகக் கருதி 'பிரகதிஷீலா' என்ற புதிய முறையை உருவாக்கினார். இவரது படைப்புகளால் கவரப்பட்ட பல எழுத்தாளர்கள் இவரது பாணியைப் பின்பற்றத் தொடங்கினர். மனிப்பாலில் நடந்த 42 ஆவது கன்னட சாகித்திய சம்மேளனத்தின் அதிபராக பரிந்துரைக்கப்பட்டார். கன்னட எழுத்துலகில் இவர் தனக்கென ஒரு தனி பாணியைப் பின்பற்றினார்.

கன்னடத்தில் மிகச்சிறந்த எழுத்தாளராக அறியப்பட்ட மஸ்தி வெங்கடேச ஐயங்கார் என்பவர் இவரைப்பற்றி *நான் ஒரு தமிழ் கன்னடன், சர்.மிர்சா இஸ்மாயின் ஒரு முஸ்லிம் கன்னடர். ஆனால் அநக்ரு ஒரு சுத்த கன்னடர்* எனக் குறிப்பிட்டார். இது போலப் பாராட்டப்பட்ட அநக்ரு கன்னடர்களின் நல்வாழ்வுக்காகப் பாடுபட்டார். கன்னடம் பேசும் மக்கள் வாழும் பகுதிகளை ஒருங்கிணைக்கப் பாடுபட்டார். பிரித்தானிய இந்தியாவில் கன்னடம் பேசும் மக்கள் பல்வேறு இடங்களுக்கு இடம்பெயர்ந்தபோது இவர் கன்னட மொழியை பரப்புவதற்கும் , அதனை பிரபலப்படுத்துவதற்குமான ஓர் இயக்கத்தைத் தொடங்கினார். கன்னட மொழி பேசுவதற்கு தயங்கும் அல்லது வெறுக்கும் மக்கலை இவர் வெளிப்படையாகவேச் சாடிப்பேசினார். 1929 இல் கன்னட சாகித்திய சம்மேளனத்தின் தலைவராக இருந்த பொழுது பீகாரின் ஆளுநரான ஆர். டி. திவாகர் என்பவரது இந்திமொழித் தொடர்பான கொள்கையை விமரிசித்து கன்னட நூடி இதழில் ஒரு கட்டுரை எழுதினார். அதற்காக இவர் மன்னிப்புக் கேட்கவேண்டும் எனற கோரிக்கை எழுந்தபோது தனது இதழாசிரியர் பதவியைத் துறந்தார். அவர் தெற்கு பெங்களூருவில் இருந்த அன்னப்பூரனா என்றழைக்கப்படும் தனது சொந்த இல்லத்தில் தனது வாழ்வின் பெரும்பகுதியைக் கழித்தார். இவர் தனது 63 ஆம் அகவையில் 8, ஜூலை 1971 இல் காலமானார்.

இலக்கியப்பணி
------------

மேற்கோள்கள்
-----------

1. ↑  "ஏ. எண். கிருஷ்ணராவ்". *தி. இந்து*. தி. இந்து (கோவை பதிப்பு): pp. 2. 2017, மே 9.
2. ↑  "Remembering ANaKru on his birth centenary". *ThatsKannada.com*. 22 March 2009 அன்று பார்க்கப்பட்டது.
[*தொடர்பிழந்த இணைப்பு*]
3. 1 2  "Remembering A na kru". *டெக்கன் ஹெரால்டு*. 4 November 2008. 16 செப்டம்பர் 2011 அன்று மூலம் பரணிடப்பட்டது. 22 March 2009 அன்று பார்க்கப்பட்டது.
**ஜானி டெப்** (*Johnny Depp*) என்பவர் ஓர் அமெரிக்க நடிகர். இவர் 1963 ஆம் ஆண்டு சூன் திங்கள் 9 ஆம் தேதி பிறந்தார். இவர் கோல்டன் குளோப் விருது மற்றும் சிறந்த நடிகருக்கான ஸ்கிரீன் ஆக்டர்ஸ் கில்ட் விருது வென்றுள்ளார். *பைரேட்ஸ் ஆஃப் தி கரீபியன்* திரைப்படங்களில் கேப்டன் ஜாக் ஸ்பாரோ என்ற பாத்திரத்தில் நடித்ததற்காக உலகப் புகழ்பெற்றவர்.

தொழில் வாழ்க்கை
---------------

### தொலைக்காட்சி

டெப், 1987 இல் வெளியான பாக்ஸ் தொலைக்காட்சி தொடரான *21 ஜம்ப் ஸ்ட்ரீட்* தொடரில் முக்கிய கதாபாத்திரத்தில் நடித்தார்.

### திரைப்படம்

1992 ல் நடைபெற்ற கேன்ஸ் திரைப்பட விழாவில் ஜானி டெப்
டெப்பின் முதல் திரைப்படம் "எ நைட் மேர் இன் எல்ம் இசுட்ரீட்" ஆகும். 2003 இல் வால்ட் டிஸ்னி கம்பனியின் *பைரேட்ஸ் ஆஃப் தி கரீபியன்: தெ கர்ஸ் ஆப் தெ பிளாக் பெர்ல்* திரைப்படம் இவருக்கு மிகப்பெரிய வெற்றிப்படமாக அமைந்தது.

*சார்லி அண்ட் தெ சாக்லேட் பேக்டரி* படத்தில் சிறப்பாக நடித்ததால் இவருக்கு சிறந்த நடிகருக்கான எம்பயர் விருது வழங்கப்பட்டது.

மேற்கோள்கள்
-----------

1. ↑  "Baby boy for Depp and Paradis". BBC News. September 18, 2002.. பார்த்த நாள்: November 21, 2008.
2. ↑  "Interview: Johnny Depp". *MoviesOnline*. ஜூலை 5, 2006 அன்று மூலம் பரணிடப்பட்டது. July 3, 2006 அன்று பார்க்கப்பட்டது.
சுவாமி ஞானப்பிரகாசர் உடன் குழப்பிக் கொள்ளாதீர்கள்.
**ஞானப்பிரகாச சுவாமிகள்** 16-ஆம் நூற்றாண்டில் வாழ்ந்த புலவர். யாழ்ப்பாணம், திருநெல்வேலியைச் சேர்ந்தவர். சிதம்பரத்தில் வாந்தவர். சமற்கிருதத்திலும், தமிழிலும் பெரும் புலமை பெற்றவர். பல நூல்களை எழுதியுள்ளார். யாழ்ப்பாணம் ஆறுமுக நாவலர் இவரது மரபில் பிறந்தவர் ஆவார்.

போர்த்துக்கீசர் ஆட்சிக் காலத்தில் யாழ்ப்பாணத்தவர்கள் ஒவ்வொருவரும் போர்த்துக்கீச ஆட்சியாளருக்கு ஒவ்வொரு நாளும், ஒரு பசுவைக் கொடுக்க வேண்டும் என்று வற்புறுத்தப்பட்டனர். "பசுவைக் கொல்லுதலால் தமக்குப் பாவம் வந்தெய்தும்" எனப் பயந்து இரவோடிரவாக யாழ்ப்பாணத்தில் இருந்து புறப்பட்டு சிதம்பரத்துக்குச் சென்றார். அங்கு சிறிது காலம் தங்கிய பின்னர், வங்காளம் (கௌட தேசம்) சென்றார். அங்கு வடமொழி பயின்ற பின் தமிழகம் திரும்பி வந்து திருவண்ணாமலை ஆதீனத்தில் சந்நியாசம் பெற்றார்.

திருவண்ணாமலையில் இருந்து பின்னர் சிதம்பரம் வந்தார். இங்கு அவர் பௌஷ்கர ஆகம விருத்தி, சிவஞானபோத விருத்தி ஆகிய நூல்களுக்கு உரை எழுதினார். சித்தாந்த சிகாமணி, பிரமாண தீபிகை, பிரசாத தீபிகை, அஞ்ஞான விவேசனம், சிவயோகசாரம், சிவயோக ரத்னம், சிவாகமாதி மாகான்மிய சங்கிரகம் போன்ற நூல்களை சமற்கிருதத்திலும், சிவஞான சித்தியார் உரை என்ற நூலைத் தமிழிலும் எழுதினார்.

ஞானப்பிரகாச சுவாமிகள் சிதம்பரத்தில் *ஞானப்பிரகாசம்* என்னும் குளத்தினை வெட்டிக் கட்டுவித்தார். சிதம்பரத்திலேயே இவர் காலமானார்.

மேற்கோள்கள்
-----------

1. ↑  மயிலாடுதுறை செப்பேடு
2. 1 2 3 4  வே. கனகரத்தின உபாத்தியாயர் (ஐப்பசி 1882). *ஆறுமுகநாவலர் சரித்திரம்*. யாழ்ப்பாணம்: சைவப்பிரகாச அச்சியந்திர சாலை, யாழ்ப்பாணம்.
**கத்லீன் கே மெக்நூல்டி மவுச்லி அந்தோனெல்லி** *(Kathleen "Kay" McNulty Mauchly Antonelli)* (12 பிப்ரவரி, 1921 – 20 ஏப்பிரல் 2006) ஓர் அயர்லாந்து அமெரிக்கக் கணினி நிரலாளரும் மாந்தக் கணிப்பாளரும் ஆவார். இவர் எனியாக் எனும் முதல் தலைமுறை பொதுநோக்க மின்னனியல் இலக்கக் கணினியின் முதல் ஆறு நிரலாளர்களில் ஒருவர்.

இளமையும் கல்வியும்
------------------

Programmers Betty Jean Jennings (left) and Fran Bilas (right) operate the ENIAC's main control panel.

|  |  |
| --- | --- |
|  | 
The ENIAC Programmers (As Told By U.S. Chief Technology Officer Megan Smith)


---

 |
| *இக்கோப்பைக் கேட்பதில் பிரச்சினையா? ஊடக உதவியைப் பார்க்கவும்.* |

கணினி நிரலாளராக
---------------

Kay McNulty, Alyse Snyder, and Sis Stump operate the differential analyser in the basement of the Moore School of Electrical Engineering, University of Pennsylvania, Philadelphia, Pennsylvania, circa 1942–1945.

எனியாக் நிரலாளராக
-----------------

குடும்ப வாழ்க்கை
----------------

கே மெக்நூல்டி (பின்னர் மவுச்லி, அதன் பின்னர் அந்தோனெல்லியை மணந்தவர்) எனியாக் நிரலாளர்

பிந்தைய வாழ்க்கை
----------------

இவர் தன் 85 ஆம் அகவையில் புற்றுநோயால் விண்டுமூரில் 2006 ஏப்பிரல் 20 இல் இறந்தார்.

தகைமை
-----

எனியாக் கணினியின் சமகாலத்தில் முதல் தலைமுறைக் கணினி நிரலாலர்களாகிய கே மெக்நூல்டியும் அவருடன் பணிபுரிந்த மற்ற ஐவரும் பற்றி வெளி உலகம் அறியவில்லை. அக்காலத்தில் கட்புலனுக்கு அகப்படாத இவர்கள் "*உறைபதன மகளிர் "* எனப்பட்டனர். (இவர்கள் மகளிர் என்பதாலும் போர்க்காலக் கமுக்கமான பணியாளர்கள் என்பதாலும் வெளி உலகத்துக்கு அறிமுகப்படுத்தப் படவில்லை. ஆனால், பல்லாண்டுகட்குப் பின்னர் இப்போது முறையாக அறிவிக்கப்பட்டுள்ளனர். ஓர் ஆவணப்படம் 2010 இல் *" உயர்கமுக்க உரோசாக்கள் (Top Secret Rosies): இரண்டாம் உலகப்போரின் பெண் "கணிப்பாளர்கள்" "* "எனும் பெயரில் வெளியிடப்பட்டுள்ளது. இப்படம் முதல் ஆறு பெண் கணிப்பாளர்களில் மூவரின் நேர்காணலுடன் இவர்களது போர்க்கால நாட்டுப்பற்றைப் போற்றியும் மையப்படுத்தியும் எடுக்கப்பட்டுள்ளது.

டப்ளின் நகரப் பல்கலைக்கழகம் தனது கணினி அறைக்கு கே மெக்நூல்டி நினைவாகப் பெயரிட்டுள்ளது.

மேற்கோள்கள்
-----------

1. ↑  While her official date of birth is always listed as 12 February, Antonelli herself suspected she may have been born on 13 February, the date having been "fudged" by her family according to a common practice out of Irish triskaidekaphobic superstition.[]
2. ↑  J.J. O'Conner; E.F. Robertson. "Kathleen Rita McNulty Mauchly Antonelli". *The MacTutor History of Mathematics*. 21 April 2014 அன்று பார்க்கப்பட்டது.
3. ↑  DCU names three buildings after inspiring women scientists Raidió Teilifís Éireann, 05 July 2017

வெளி இணைப்புகள்
---------------

* WITI Hall of Fame
* Biography from The MacTutor History of Mathematics archive, University of St Andrews, Scotland பரணிடப்பட்டது 2006-06-22 at the வந்தவழி இயந்திரம்
* Oral history interview with Frances E. Holberton – Holberton was, with Antonelli, one of the six original ENIAC programmers. Charles Babbage Institute, University of Minnesota.
* Death of Donegal's Computing Pioneer
[[|frameless|மையம்]]
**ஞானவாணி** என்பது இந்தியாவில் பல நகரங்களிலிருந்து ஒலிபரப்பாகும் ஒரு கல்வி பண்பலை வானொலி ஒலிபரப்பு ஆகும்.

வரலாறு
------

2001 ஆம் ஆண்டு தொடங்கிய இத்திட்டத்தில் 2013 நிலவரப்படி சுமார் 40 வானொலி நிலையங்கள் இயங்குகின்றன. முதலில் அலகாபாத், பெங்களூர், போபால், விசாகப்பட்டிணம், லக்னோ மற்றும் கோவையில் தனது ஒலிபரப்பினைத் தொடங்கியது ஞானவாணி. அதன் பின் படிப்படியாக நாட்டின் முக்கிய நகரங்களில் ஆரம்பிக்கப்பட்டது. தமிழகத்தில் முதலில் கோவை ஜி.ஆர்.டி. கலை அறிவியல் கல்லூரியில் ஒலிக்கத் துவங்கியது ஞானவாணி.

ஒவ்வொரு நிலையத்தினதும் ஒலிபரப்பு சுமார் 60 கிலோமீட்டர் சுற்றுவட்டாரத்தை உள்ளடக்கும் வகையில் செயற்படுகிறது. அதனால், நிலையம் அமைந்துள்ள நகரத்திலும் சுற்றியுள்ள ஊர்களிலும் வாழும் மக்கள் இந்த ஒலிபரப்பைக் கேட்கக்கூடியதாக இருக்கிறது.

ஞானவாணி சேவை
------------

ஞானவாணி ஒலிபரப்பு இந்தி, ஆங்கிலம் மற்றும் அந்தந்த பிராந்திய மொழிகளில் குறிப்பிட்ட நேரங்களில் ஒலிபரப்பாகிறது. இந்த வானொலி பண்பலை 105.6 மெகாஹேட்சில் ஸ்டீரியோ முறையில் ஒலிபரப்பாகிறது.

ஒவ்வொரு பிராந்திய நிலையத்திற்கும் அதற்கு வேண்டிய ஒலிபரப்பு நிகழ்ச்சிகளை இந்திரா காந்தி தேசிய திறந்த பல்கலைக் கழகத்தின் இலத்திரனியல் ஊடக தயாரிப்பு மையம் வழங்குகின்றது. கல்வி தொடர்பான தகவல்களை தயாரிப்பதிலும், அவற்றை பரப்புவதிலும் இந்த மையம் உதவுகிறது. 

ஆரம்பக்கல்வி, இடைநிலை, மேல்நிலைக் கல்வி பாடங்கள் தொடர்பான நிகழ்ச்சிகளுடன் வளர்ச்சி, சுற்றுச்சூழல் மேம்பாடு, தொழில் முனைவோருக்கான தகவல்கள், சட்டம் தொடர்பான அறிவூட்டல், பெண்கள் முன்னேற்றம், அறிவியல் கல்வி என பலதிறப்பட்ட நிகழ்ச்சிகள் ஞானவாணி ஒலிபரப்புகளில் இடம்பெறுகின்றன. ஏற்கெனவே ஒலிப்பதிவு செய்யப்பட்ட நிகழ்ச்சிகளை மட்டுமன்றி நேயர்களோடு நேரடியாக தொடர்பு கொண்டு உரையாடும் நிகழ்ச்சிகளும் ஒலிபரப்பாகின்றன. இதனால் ஒவ்வொரு பகுதியிலும் அந்த அந்தப் பகுதியின் தேவைகள் அறியப்பட்டு அதற்கேற்ப பயனுள்ள நிகழ்ச்சிகள் வடிவமைக்கப் படுகின்றன.

நேயர்களை நேரில் அழைத்து அவர்களுடன் கலந்துரையாடும் சந்திப்புகளும் ஞானவாணி ஒலிபரப்பு நிலையங்களால் ஏற்பாடு செய்யப்படுகின்றன.

திருநெல்வேலியிலிருந்து ஒலிபரப்பாகும் ஞானவாணி ஒலிபரப்பின் ஒரு பகுதியை இங்கே கேட்கலாம்.

ஞானவாணி சேவை நிறுத்தம்
----------------------

இந்தியா முழுவதும் 37க்கும் மேற்பட்ட நகரங்களில் செயல்பட்டு வந்த ஞானவாணி வானொலியை நடுவண் அரசு 2014 இறுதியில் இந்தியா முழுவதிலும் முன்னறிவிப்பு இன்றி நிறுத்தியது.

மேற்கோள்கள்
-----------

1. ↑  "Making waves with an FM radio channel". 2007-10-11 அன்று மூலம் பரணிடப்பட்டது. 2014-02-01 அன்று பார்க்கப்பட்டது.
2. ↑  நெல்லையில் ஞானவாணி நேயர்கள் சந்திப்பு
**திருவாரூர்த் தியாகேசர் ஞானப் பள்ளேசல்** என்னும் நூல் ஒன்றைச் சோழமண்டல சதகம் குறிப்பிடுகிறது.    

இதற்கு **ஞானப்பள்ளு** என்னும் பெயர் உண்டு என்றும், கமலை ஞானப்பிரகாசர் இதனைச் செய்தார் என்றும் கூறுகின்றனர். 

இது பொருந்தாது என அறிஞர் மு. அருணாசலம் கூறுகிறார். 

* பள்ளு நூல் உழவர்களைப் பாடும். இந்த நூலில் துதிப்பாடல்கள் உள்ளன. எனவே இது பள்ளுநூல் அன்று என்பர்.
* பள்ளுநூலில் இறைவனைச் சாடிப் போற்றும் பாடல்கள் உள்ளன. எனவே ஞானப்பள்ளு நூலும் சிவபெருமானை வஞ்சப்புகழ்ச்சி செய்யும் நூல் எனக் கொள்ளலாம்.

பாடல் பகுதி

```
கமலையும் என்மனமும் காதலித்து வாழும்
அமலர் திருமுன்போய் அன்னங்காள் – நமரமதன்
துன்னுமிருந் தேன்பகழி தூற்றுமெனும் ஆருயிர்கொண்(டு)
இன்று இருந்தேன் எனும். 
```

இந்தப் பள்ளு நூலில் உள்ள இந்தப் பாடல் அன்னத்தைத் தூது விடும் பாடலாக உள்ளது.

மேலும் இந்த நூலின் இறுதியிலுள்ள விருத்தப்பாடல் ஒன்று 

```
நற்கவிதை கொண்டு பள்ளின் வர்க்கம் உரைத்த
ஞானப் பிரகாசர் வாழி
```

என முடிகிறது, எனவே இந்த நூலைப் பாடியவர் கமலை ஞானப்பிரகாசர் அன்று என்பது தெளிவாகிறது. 

* நூலின் காலம் 17-ஆம் நூற்றாண்டு

கருவிநூல்
---------

* மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 2, 2005

அடிக்குறிப்பு
-------------

1. ↑  சோழமண்டல சதகம் பாடல் 88
**ம. முத்துராமலிங்கம்** (*M. Muthuramalingam*) என்பவர் (பிறப்பு 7 ஆகஸ்ட் 1963) இந்திய அரசியல்வாதியும் 11 ஆவது தமிழ்நாடு சட்டமன்ற முன்னாள் உறுப்பினரும் ஆவார். இவர் மதுரை மாவட்டம் திருமங்கலம் சட்டமன்றத் தொகுதியின் தமிழ்நாடு சட்டமன்ற உறுப்பினராக 1996-2000 மற்றும் 2011-2016 காலப்பகுதியில் பணியாற்றினார்.

பணி
---

1996 தேர்தலில் தமிழ்நாடு சட்டமன்றத்தின் திருமங்கலம் தொகுதிக்கு ம. முத்துராமலிங்கம் தேர்ந்தெடுக்கப்பட்டார். திராவிட முன்னேற்றக் கழகத்தின் (திமுக) உறுப்பினராகத் தேர்ந்தெடுக்கப்பட்ட இவர், அக்கட்சியிலிருந்து விலகி அனைத்திந்திய அண்ணா திராவிட முன்னேற்றக் கழகத்திற்கு (அதிமுக) ஆதரவாக 2000 சூன் 27 அன்று திமுக தலைவர் மீது குற்றம் சாட்டிய நிலையில் சட்டசபையிலிருந்து தகுதி நீக்கம் செய்யப்பட்டார்.

2011 மாநிலச் சட்டசபைத் தேர்தலில், அதிமுக சார்பில் முத்துராமலிங்கம் மீண்டும் திருமங்கலத்தில் போட்டியிட்டுத் தேர்ந்தெடுக்கப்பட்டார். இவர் இதற்கு முன்னர் 2009 சனவரியில் நடைபெற்ற இடைத்தேர்தலில் திமுகவின் லதா அதியமானிடம் தோல்வியடைந்தார்.

முத்துராமலிங்கம் மதுரை ஊரக மாவட்ட அதிமுகவின் மாவட்டச் செயலாளராக 2017 பெப்ரவரி வரை இருந்தார். இவர் சசிகலாவுக்கு எதிராகவும் கட்சியிலிருந்து வெளியேறிய ஓ. பன்னீர்செல்வத்திற்கு ஆதரவும் வழங்கியதால் சசிகலாவால் கட்சியிலிருந்து நீக்கப்பட்ட 20 அதிமுக உறுப்பினர்களில் ஒருவராக இவரும் இருந்தார்.

தனிப்பட்ட வாழ்க்கை
------------------

ம. முத்துராமலிங்கம் 1963 ஆம் ஆண்டு ஆகத்து 7ஆம் தேதி கமுதிக்கு அருகிலுள்ள கே வேப்பங்குளத்தில் பிறந்தார். இவருக்குத் திருமணமாகி ஐந்து குழந்தைகள் உள்ளனர். இவரது மகன் கர்ண முத்துராமலிங்கம் மதுரை அதிமுக 59வது பகுதிச் செயலாளராக இருந்தவர்.

மேற்கோள்கள்
-----------

1. ↑  "Statistical Report on General Election 1996 for the Legislative Assembly of Tamil Nadu" (PDF). Election Commission of India. p. 8. 2017-05-06 அன்று பார்க்கப்பட்டது.
2. ↑  "DMK MLA joins AIADMK".. பார்த்த நாள்: 2017-05-10.
3. ↑  "Tamil Nadu Legislative Assembly (Eleventh Assembly): Review 1996-2001" (PDF). Legislative Assembly of Tamil Nadu. p. 20. 2017-05-07 அன்று பார்க்கப்பட்டது.
4. ↑  "Statistical Report on General Election 2011 for the Legislative Assembly of Tamil Nadu" (PDF). Election Commission of India. p. 9. 2017-05-06 அன்று பார்க்கப்பட்டது.
5. ↑  "An Unfriendly Alliance".. பார்த்த நாள்: 2017-05-10. 
[*தொடர்பிழந்த இணைப்பு*]
6. 1 2  "Thiru. M. Muthuramalingam (AIADMK)". Legislative Assembly of Tamil Nadu. 2017-05-10 அன்று பார்க்கப்பட்டது.
7. ↑  "AIADMK sacks Panneerselvam, 19 other rebel leaders from party".. பார்த்த நாள்: 2017-05-10.
8. ↑  "DMK legislator joins AIADMK". *Rediff*. 28 June 2000.. பார்த்த நாள்: 2017-05-10.
**பொகனாகர் எடியுரப்பா ராகவேந்திரா** (பிறப்பு: ஆகஸ்ட் 16, 1973) 14 வது  கர்நாடகா சட்டசபை உறுப்பினராக உள்ளார். அவர் கர்நாடகாவின் பாரதிய ஜனதா கட்சி (பிஜேபி)யின் ஷிகரிபுரா சட்டசபை தொகுதியில் இருந்து தோ்ந்தெடுக்கப்பட்டாா்.

கர்நாடகா சட்டசபைத் தேர்தலுக்கான இடைத்தேர்தலில் இந்திய தேசிய காங்கிரஸின் எச்.சி.சந்தவீரப்பாவை தோற்கடித்தார்.

15-வது மக்களவைத் தேர்தலில் ஷிமோகா தொகுதியில் கர்நாடக முதல்வராக இருந்த சரேகொப்ப பானாரப்பாவுக்கு எதிராக போட்டியிட்டு 52,893 வாக்குகள் வித்தியாசத்தில் வெற்றி பெற்றார்.

ராகவேந்திரா சிமோகாவின் பிஇஎஸ்  தொழில் நுட்பம் மற்றும் நிருவாக சாா்ந்த நிறுவனத்தின் நிர்வாகப் பொறுப்பாளராகவும் இருக்கிறார். ராகவேந்திர கர்நாடகாவின் ஆதிக்கம் கொண்ட லிங்காயத் சமூகத்தைச் சேர்ந்தவர்.இவா் கர்நாடக முன்னாள் முதல்வர் பி.எஸ். எடியூரப்பா மற்றும் இறந்த மைத்ரேத்வியின் மகன் ஆவார்.

ஆதாரங்கள்
---------

1. ↑  "Shri B. Y. Raghavendra {{!}} BJP Karnataka". 2018-12-26 அன்று மூலம் பரணிடப்பட்டது. 2017-07-11 அன்று பார்க்கப்பட்டது.
2. ↑
3. ↑  "The Hindu : National : Big win for BJP in Karnataka". 2009-05-21 அன்று மூலம் பரணிடப்பட்டது. 2017-07-11 அன்று பார்க்கப்பட்டது.